
Dr. Szabó Tímea jegyző

Tisztel Társulási Tanács!

Az államháztartásról szóló 2011. évi CXCV. törvény végrehajtásáról szóló 368/2011.(XII.31.) Korm. rendelet 167/B. § (2) bekezdésében kapott felhatalmazás alapján a törzskönyvi nyilvántartást vezető szerv a kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendelet 2015. január 1-vel bekövetkezett változása miatt szükséges adatváltozások átvezetésére, hivatalból indított eljárás keretében eseti, csoportos adatmódosítást hajtott végre a Magyar Államkincstár.

A Révfülöp és Térsége Napközi Otthonos Óvoda (törzskönyvi nyilvántartási száma: 769822) szervnél a Magyar Államkincstárnál vezetett, közhiteles nyilvántartásba bejegyzett kormányzati funkciók kódjait érintően 2015. január 1-jei hatállyal az alábbi változások átvezetése történt.

A törzskönyvi jogi személy kormányzati funkció kódjai, melyek megfeleltethetőek voltak az új, kormányzati funkció kódoknak:


- 096010 – Óvodai intézményi étkeztetés helyett




- 096015 – Gyermekétkeztetés köznevelési intézményben




- 096025 – Munkahelyi étkeztetés köznevelési intézményben

A Magyar Államkincstár által vezetett törzskönyvi nyilvántartásban átvezetett kormányzati funkció kód változásokat a költségvetési szerv okiratán is módosítani kell az Áht. 105.§ (3) bekezdés, valamint az Ávr. 167/C. § (1) bekezdés d) pontjában foglaltaknak megfelelően, tekintettel arra, hogy az alapító okiratok érvénytelen kormányzati funkció kódokat nem tartalmazhatnak.

Az alapító okirat módosítása és egységes szerkezetbe foglalása során az eddig megszokott formátumtól eltérően, az államháztartásról szóló 2011. évi CXCV törvény, illetve a végrehajtásról szóló 368/2011.(XII.31.) Kormányrendelet által 2015. január 1. napjával bevezetett formanyomtatványt kell alkalmazni. A változásra tekintettel került elkészítésre az alapító okirat módosítása és annak egységes szerkezete.
Az Áht. illetve az Ávr. 2015. január 1-től formanyomtatványok használatát írja elő az alapító, megszüntető és módosító okiratok tekintetében (Áht. 8/A. (2) bek. 11.§ (7) bekezdés, 111. § (26.) bekezdés). Az okirat mintákat a Magyar Államkincstár honlapján elérhetővé tette.

Figyelemmel a jogszabályváltozásra, valamint a formanyomtatvány kötelező tartalmi elemeire, elkészítésre került az Alapító okirat módosítása, valamint annak egységes szerkezete.

Abban az esetben, amennyiben az önkormányzat, vagy a társulás szervezeti és működési szabályzata, vagy a társulási megállapodás tartalmazza az alaptevékenység kormányzati funkció kódjait, akkor abban is szükséges a változások átvezetése.

A Révfülöp és Térsége Óvodai Intézményfenntartó Társulás Szervezeti és Működési Szabályzatában is szükséges átvezetni a kormányzati funkció kód változást, tekintettel erre, elkészítésre került a Társulás SzMSz módosítása és egységes szerkezetbe foglalása.

Határozati javaslat:

Révfülöp és Térsége Óvoda Intézményfenntartó Társulás Társulási Tanácsa a Révfülöp és Térsége Napközi Otthonos Óvoda Alapító okiratának módosításával az előterjesztésben foglaltak szerint egyetért.

Az Alapító Okirat módosítását és annak egységes szerkezetét a törzskönyvi nyilvántartásba történő bejegyzés napjától kell alkalmazni.

A Társulási Tanács felkéri a jegyzőt, hogy a Magyar Államkincstár részére az Alapító Okiratot küldje meg. 

Felelős: Dr. Szabó Tímea jegyző

Határidő: augusztus 30.
Határozati javaslat:

Révfülöp és Térsége Óvoda Intézményfenntartó Társulás Társulási Tanácsa a Társulás Szervezeti és Működési Szabályzatának módosításával és annak egységes szerkezetével az előterjesztésben foglaltak szerint egyetért.

A Szervezeti és Működési Szabályzat módosítása és egységes szerkezete a Társulás döntésének napjával válik hatályossá.

Felelős: Dr. Szabó Tímea jegyző

Határidő: augusztus 30.
